मुंबई। अक्षय कुमार ने वुमन्स डे से पहले अपने ट्विटर अकाउंट पर एक वीडियो पोस्ट किया है। इसमें अक्षय और तापसी पन्नू सेल्फ डिफेंस का डिमॉन्सट्रेशन देते हुए नजर आ रहे हैं। इस वीडियो के साथ अक्षय ने एक कैप्शन भी दिया है, 'चुपचाप मत खड़े रहो, एक्शन लो और रिएक्ट करो, क्योंकि आप खुद ही अपना बचाव कर सकते हैं।' दरअसल, इस वीडियो के जरिये तापसी और अक्षय अपनी अपकमिंग फिल्म 'Naam Shabana' को प्रमोट कर रहे हैं। 'गौरतलब है कि अक्षय हमेशा लड़कियों को सेल्फ डिफेंस के लिए मार्शल आर्ट सीखने का मैसेज देते रहे हैं। इस वीडियो में हाथ-पैर और पूरी बॉडी को यूज करने की कुछ ऐसी टेक्नीक्स और कोहनीमार मूव्स बताए गए हैं, जिनसे लड़कियां मुसीबत में अपना बचाव कर सकती हैं।
hin_Deva